Pană de internet în toată lumea: Site-uri ale companiilor aeriene și ale băncilor din SUA sau Australia au picat.
Joi dimineața au fost sesizate probleme de funcționare ale internetului în toată lumea. Printre cele mai afectate au fost site-uri ale companiilor aeriene: American Airlines, Southwest Airline, United Airlines și Delta Airlines. În plus, site-urile unor bănci din SUA și Australia au fost afectate de pana de internet.
În dimineața zilei de joi, 17 iunie 2021, au fost probleme de funcționare ale internetului la nivel global, relatează Reuters.Site-urile numeroaselor multinaționale din lume au picat în dimineața aceasta. Este vorba despre site-uri ale companiilor aeriene – American Airlines, Southwest Airline, United Airlines și Delta Airlines – dar și ale unor bănci din SUA și Australia, conform Downdetector.Nu este prima dată când internetul are probleme în toată lumea. În urmă cu aproximativ două săptămâni, publicații online cunoscute din întreaga lume nu au funcționat aproape o oră.